Kurėnai
Kurėnai – kaimas Ukmergės rajono savivaldybėje, Kurėnų ežero šiaurinėje pakrantėje. Išlikęs Kurėnų dvaras ir parkas (XIX a. 2-oji pusė – XX a. pradžia: raudonų plytų vienaaukštis namas su keturkampiu dviaukščiu bokštu, lauko akmenų klėtis su mozaikiniais raštais). Dvaras XIX a. priklausė Kozakovskiams (Kazakauskams). Dvaro savininkas Karolis Kozakovskis palaidotas, kaip manoma, jo paties statytoje Šalkavos koplyčioje.